钦定古今图书集成/历象汇编/庶征典/第094卷 > 《祈雨青词》前人
## 钦定古今图书集成/历象汇编/庶征典/第094卷 > 《祈雨青词》前人

大田将稔，忽罹旱暵之灾；上帝至仁，忍弃生灵之命。
爰共殚于忱悃，冀仰彻于穹旻。眷兹浦城，僻在闽峤。
山谷多而膏腴之壤狭，坡渠少而灌溉之备疏。里居
鲜甚裕之家，盖藏有几；邻粟无可通之路，转贩维艰。
故于岁事之成亏，尢切民生之利病。粤从季夏，久苦
常旸。虽禳禬之具修，顾感通之殊邈。云方凝而复散，
“雨欲作而骤休。”傥霈之泽少稽，将饥馑之虞立至。
载念休戚之同体，殆如焚灼之“切身。爰即道宫，敬陈
法醮。愿下雷霆之诏，申敕山川之神。三日为霖，亟救
倒垂之厄。百谷皆熟，遂为大有之年。”